**Mi-e dor de tine!**

*IOGENIUS*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am alergat, pustiu, prin astă lume

să-mi cat norocul pe-unde l-am crezut.

Dar n-am aflat, bătrâne Iași, niciunde,

oraș mai mândru, mai romantic și mai cult.

Nu am aflat oraș mai plin de-nțelepciune

cu oamenii mai hâtri și mai inimoși.

Și n-am aflat, bătrâne Iași, niciunde

aroma teilor tăi falnici, maiestuoși.

Trecut-au vremi... și pașii mă purtară

departe de tărâmu-ți fermecat.

Cât de curând, mă voi întoarce, iară,

să te revăd, splendid, pe înserat.

Căci inima din pieptu-mi se răscoală

și pacea nu i-o mai găsesc defel.

Oriunde-aș fi, în lumea asta goală,

cuprins de dor mi-i sufletul rebel.

Mi-e dor de tine, Iașule, bătrâne,

Cu al tău farmec de ne-nchipuit!

Îmi ning în suflet amintiri cu tine...

Mi-e dor de tine, Iașiul meu iubit!

Eugen Paul Popa ©All rights reserved.